Sokolec (prírodná rezervácia)

Sokolec je prírodná rezervácia v správe štátnej ochrany prírody Ponitrie. Nachádza sa v katastrálnom území obcí Malá Lehota a Veľké Pole v okrese Žarnovica v Banskobystrickom kraji. Územie bolo vyhlásené v roku 1997 a naposledy novelizované v roku 1999 na rozlohe 73,22 ha. Ochranné pásmo nebolo určené. Na území rezervácie platí 5. stupeň ochrany. Nachádza sa v Chránenej krajinnej oblasti Ponitrie. Predmetom ochrany je: Územie s pestrou geologickou stavbou a so systémom viacerých tektonických porúch na severovýchodnom okraji pohoria Tribeč. Vyskytuje sa tu aj geomorfologický útvar zvaný hogback (kozí chrbát) - kolmé úklony kremencových lavicových súvrství. Referencie Externé odkazy Sokolec v Zozname osobitne chránených častí prírody SR Chránené územia, Štátna ochrana prírody Slovenskej republiky Zdroj Tento článok je čiastočný alebo úplný preklad článku Sokolec (přírodní rezervace) na českej Wikipédii.